допълнителна информация
<p style="text-align: justify;">местенето на стрелките има 100-годишна история. идеята за лятното часово време е на бенджамин франклин. през 1784 г. в париж той чете <a href="http://www.webexhibits.org/daylightsaving/franklin3.html" target="\_blank" rel="noopener">есе</a>, озаглавено "<a href="http://www.webexhibits.org/daylightsaving/franklin3.html" target="\_blank" rel="noopener">един икономичен проект</a>", в него дава идеята да се местят стрелките на часовника с един час, за да се пестят свещи.</p>
<p style="text-align: justify;">през 1907 г. лондонският строител уилям уйлет публикува <a href="http://www.webexhibits.org/daylightsaving/willett.html" target="\_blank" rel="noopener">памфлет "загубата на дневна светлина</a>", в него обосновава полезността да се мести часовникът един час напред.</p>
<p style="text-align: justify;">първи го въвеждат в германия на 30 април 1916 г., през първата световна война, за да пестят въглища.</p>
<p style="text-align: justify;"><strong>лятното часово време в момента действа в <a href="https://en.wikipedia.org/wiki/daylight\_saving\_time\_by\_country" target="\_blank" rel="noopener">76 държави</a> от общо 245 в света:</strong></p>

<ul>
 <li style="text-align: justify;">китай, индия и япония са го въвеждали някога, в началото, но за кратко време.</li>
 <li style="text-align: justify;">през 2010 г. руският президент медведев отмени смяната на времето в русия, през 2014 г. старата практика беше възстановена, но през 2015 г. отново бе премахната, заедно с всеобща реформа на часовите зони в руската федерация.</li>
 <li style="text-align: justify;">в сащ се въвежда от началото на март и се отменя в началото на ноември. един щат - аризона, никога не е местил часовника. в американското общество има силна опозиция срещу мярката и тече активна публична дискусия по темата. <a href="http://www.vox.com/2016/3/11/11206370/day-light-savings" target="\_blank" rel="noopener">десет американски щата официално планират премахването на лятното часово време</a></li>
 <li style="text-align: justify;">българия мести стрелките от 1 април 1979 година.</li>
 <li style="text-align: justify;">в ес се прилага във всички държави. няма обаче директиви, които задължават държавите да правят това. въвеждането или отмяната на лятното часово време е решение на правителствата. ес през 1997 г. въвежда задължение, ако страните-членки въвеждат новото време, да го правят в един и същ ден и час.</li>
</ul>